ประชุมสุดยอดอาเซียน เห็นชอบให้ ติมอร์-เลสเต เข้าเป็นสมาชิกอาเซียน ลำดับที่ 11
สำนักข่าวต่างประเทศ รายงานว่า ที่ประชุมสุดยอดสมาคมประชาชาติแห่งเอเชียตะวันออกเฉียงใต้ หรืออาเซียน ที่กรุงพนมเปญ เมืองหลวงของกัมพูชา เห็นชอบในหลักการที่จะรับ ติมอร์-เลสเต เข้าเป็นสมาชิกอาเซียน ลำดับที่ 11 โดยกระบวนการถัดไป อาเซียนจะร่างแผนการเข้าเป็นสมาชิกอาเซียนเต็มรูปแบบของติมอร์-เลสเต ซึ่งจะนำเสนอในการประชุมสุดยอดอาเซียนในปีหน้า อย่างไรก็ตาม ระหว่างนี้ ติมอร์-เลสเต จะมีสถานะเป็นผู้สังเกตการณ์ และมีสิทธิเข้าร่วมการประชุมของอาเซียนทั้งนี้ ติมอร์-เลสเต ได้รับเอกราชจากอินโดนีเซียเมื่อปี 2545 และสมัครเข้าเป็นสมาชิกอาเซียน เมื่อปี 2554 ขณะที่ ประธานาธิบดีโฮเซ รามอส ฮอร์ตา ผู้นำติมอร์-เลสเต ยืนยันว่า ติมอร์-เลสเต มีคุณสมบัติเพียงพอที่จะเข้าร่วมกับอาเซียน